एक प्रश्न के उत्तर में उन्होंने कहा कि कांग्रेस के इतिहास में अभी तक मात्र पांच ऐसे मौके आये हैं जब सीडब्ल्यूसी के सदस्यों का निर्वाचन हुआ. सुरजेवाला ने बताया कि संचालन समिति की बैठक में राहुल गांधी ने एक नयी सोच और नयी दृष्टि की वकालत की. राहुल ने कहा कि कांग्रेस वरिष्ठ नेताओं के अनुभव तथा तरूणाई की शक्ति एवं उत्साह का एक सुंदर गुलदस्ता होगा. उन्होंने राहुल के हवाले से कहा कि कांग्रेस में इस बात को प्राथमिकता दी जाएगी कि महिलाओं, अनुसूचित जाति, जनजाति, अन्य पिछड़ा वर्ग आदि को पर्याप्त प्रतिनिधित्व मिले.